Vrou sterf in trok-ongelukFoto: Netcare 911 ŉ Vrou is Dinsdagmiddag in Durban dood en ŉ man ernstig beseer nadat ‘n vragmotor hul voertuig getref het. Chris Botha, ŉ woordvoerder van Netcare 911, het gesê die ongeluk het omstreeks 14:30 op die hoek van Argyle- en Stangerstraat plaasgevind. “Volgens ooggetuies het die vragmotor die voertuig teen die kant getref en ŉ paar meter ver gestoot,” het Botha gesê. Die vrou was in ŉ kritieke toestand. Sy was in die wrak vasgekeer en moes deur die brandweer uitgesny word, terwyl paramedici haar in die wrak behandel het. Die man is buite die voertuig aangetref waar paramedici hom gestabiliseer, en na ŉ nabygeleë hospitaal geneem het. “Paramedici het tevergeefs probeer om die vrou se lewe te red. Sy is op die toneel dood verklaar.” Die polisie ondersoek die ongeluk.